Diari Oficial de la Generalitat Valenciana


Sumari del DOGV 2012, del 28-04-1993 (1993/827762)

ORDRE de 30 de març de 1993, de la Conselleria de Cultura, Educació i Ciència, per la qual ofereix les activitats del programa d'educació ambiental i convoca ajudes per a la realització d'aquestes activitats als centres educatius públics de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/30/(3)/dof/vci/html**

### Dades del document

Número de DOGV
:   2012

Data del DOGV
:   28-04-1993

Secció del DOGV
:   DISPOSICIONS GENERALS

Número del document
:   1993/827762


Data del document
:   30-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 30 de març de 1993, de la Conselleria de Cultura, Educació i Ciència, per la qual ofereix les activitats del programa d'educació ambiental i convoca ajudes per a la realització d'aquestes activitats als centres educatius públics de la Comunitat Valenciana.  
El coneixement, la conservació i la millora del medi són valors que cal potenciar i transmetre a les noves generacions de ciutadans i ciutadanes dins d'una concepció global i de valoració positiva del desenvolupament humà.  
Per a assolir aquest objectiu, ha de vertebrar-se en els centres educatius un disseny de projecte d'Educació Ambiental en una proposta integradora i multidisciplinària que tinga en compte els programes internacionals de la Unesco (PIEA), les Nacions Unides (PNUMA) i les recomanacions dels ministres d'educació de la Comunitat Europea. Aquestes activitats s'han d'orientar cap a la consecució d'unes relacions equilibrades ésser humà- medi, emmarcades en una concepció ecològica global, i crear actituds positives en els alumnes; únic camí per a la construcció d'una societat capaç de gestionar el seu medi ambient en el respecte a l?equilibri de la biosfera. En aquest sentit, els centres educatius esdevenen llocs privilegiats com a institucions formatives on es pot i s'ha d'iniciar aquest procés de conscienciació.  
A la Comunitat Valenciana, tenint en compte les orientacions internacionals esmentades, la política educativa de la Generalitat es proposa potenciar els hàbits i les actituds de respecte a la naturalesa i al patrimoni cultural, històric i lingüístic del nostre entorn. Orientació educativa que, així mateix, ens donen la LOGSE i les orientacions curriculars de la nostra comunitat autònoma i que cal desenrotllar en aquest camp de la transversalitat de l?educació ambiental.  
Es per tot això que la Conselleria de Cultura Educació i Ciència de la Generalitat Valenciana ofereix als centres educatius, a l'alumnat i al professorat, la possibilitat de descobrir i valorar el patrimoni natural, social i cultural de l?entorn de les terres valencianes, dins del context històric, social i lingüístic propi, que inclou la formació del professorat necessària perquè els centres realitzen projectes d'actuació no de forma aïllada, sinó amb el suport institucional dels centres de professors i la Inspecció Educativa.  
Per tot això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE  
Primer  
Convocar un concurs de projectes d'educació ambiental, dirigit a centres educatius públics dels nivells no universitaris de la Comunitat Valenciana, i aprovar les bases per les quals es regirà, que s'inclouen com a annexos en aquesta ordre.  
Els centres educatius es poden presentar a dues modalitats de projectes:  
a) Projectes d'educació ambiental, que inclouen la participació d'alumnes i professors dels centres educatius en els equipaments d'experimentació didàctica, anomenats centres d'educació ambiental, que figuren en l'annex I amb la informació de les característiques d'aquest tipus de projecte.  
Per a participar-hi caldrà que els centres educatius emplenen i trameten l'annex II.  
Els centres que participen en aquesta modalitat de projectes poden optar a la convocatòria d'assignacions pressupostàries, que presenta l?ordre, emplenant i trametent l'annex V.  
b) Projectes d'educació ambiental que realitzen els centres educatius, i que no inclouen la participació en els centres d'educació ambiental.  
La informació de les característiques d'aquest tipus de projectes s'especifica en l'annex III.  
Per a participar-hi caldrà que els centres educatius emplenen i trameten l'annex IV.  
Els centres que participen en aquesta modalitat de projectes poden optar a la convocatòria d'assignacions pressupostàries, que presenta l?ordre, emplenant i trametent l'annex V.  
Segon  
El termini de presentació d'aquests projectes i sol·licituds és de 30 dies naturals, des de la publicació d'aquesta ordre en el Diari Oficial de la Generalitat Valenciana, i es presentaran al registre de les direccions territorials. de Cultura i Educació.  
Tercer  
Els professors o professores responsables dels projectes es comprometen, a mes de posar en funcionament el projecte, a assistir al seguiment l'avaluació que es convoquen, i a presentar la memòria corresponent. En el cas de la modalitat «a», a assistir a les sessions de formació del professorat.  
Quart  
Per al suport econòmic dels projectes, els centres educatius podran sol·licitar un ajut, a càrrec de capítol II del programa 422.30 i 422.20, per un total de 45.678.708 de pessetes, del pressupost de la Generalitat Valenciana per al 1993, amb la finalitat de sufragar parcialment les despeses de funcionament que al centre públic li genere la participació en els projectes d'educació ambiental; en tot cas, la quantitat concedida no podrà excedir el total de les despeses generades per la realització del projecte d'educació ambiental al centre.  
La sol·licitud dels centres educatius haurà d'ajustar-se al model previst a l'annex V per a les dues modalitats de projectes.  
Cinqué  
Per tal de seleccionar els projectes que puguen ser recolzats pels centres d'educació ambiental, així com els que siguen mereixedors d'ajut econòmic, es constituirà una comissió en cada direcció territorial formada per:  
President: el funcionari en qui delegue el Director General d'Ordenació i Innovació Educativa.  
Vocals :un tècnic nomenat pel director territorial de Cultura i Educació.  
Un director de CEP.  
Els assessors dels centres d'educació ambiental ubicats en la Direcció Territorial.  
Un funcionari administratiu designat per la direcció territorial, que farà de secretari.  
Sisé  
Les comissions elevaran al Director General d'Ordenació i Innovació Educativa la proposta de projectes seleccionats per a la publicació de la llista definitiva.  
Seté  
La Conselleria de Cultura Educació i Ciència es reserva el dret de difondre i publicar els treballs dels projectes que resulten seleccionats.  
Vuité  
Per a rebre l'ajut econòmic que s'ofereix en aquesta ordre, els centres educatius tenen l?obligació de realitzar la justificació acreditativa de les despeses, fins al termini improrrogable del 15 de setembre de 1993, presentada pel president del consell escolar del centre, al Servei de Programes Curriculars de la Direcció General d'Ordenació i Innovació Educativa, en cas contrari s'entendrà que es renuncia al cobrament de l'ajut econòmic.  
Nové  
Caldrà atenir-se al text refós de la Llei d'hisenda pública de la Generalitat Valenciana en tots els aspectes que no regula aquesta ordre.  
DISPOSICIO FINAL  
Delegue en el Director General d'Ordenació i Innovació Educativa per a concedir les ajudes d'aquesta ordre i l'autoritze a dictar les resolucions necessàries per al seu desplegament i execució.  
València, 30 de març de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Els centres d'educació ambiental de la xarxa de la Conselleria de Cultura Educació i Ciència es constitueixen com a centres d'experimentació didàctica en el camp de l?educació ambiental, dins dels centres de professors, amb la possibilitat de fer ús educatiu de microentorns característics, amb la finalitat de:  
a )Donar a conèixer conjunts ecològics singulars a alumnes i professors.  
b )Conscienciar alumnes i professors en la valoració del medi ambient com a patrimoni col·lectiu que s'ha de respectar, conservar i millorar.  
c )Fomentar activitats d'apropament als entorns singulars, dintre d'un plantejament metodològic, renovador i interdisciplinari.  
d) Facilitar l?elaboració de materials didàctics per al tractament pedagògic i integrador del medi ambient.  
e) Col·laborar a la formació del professorat en el camp de l?educació ambiental.  
f) Facilitar la introducció de l?educació ambiental en el sistema educatiu valencià.  
Aquests centres i les seues assessories oferiran: informació, suport i assessorament als projectes que realitzen els centres educatius, tant al seu entorn, com en aquells altres que impliquen el centre d'educació ambiental, en la mesura de les seues possibilitats materials i personals.  
Els centres d'educació ambiental que s'ofereixen en aquesta convocatòria són:  
1. CEA Racó de l?Olla (el Saler- València ) - Ecosistema de zona humida.  
2. CEA el Termet (Vila-real) - Riu Millars (aprofitament d'aigües, curs baix), Ecosistema urbà. Recursos sòcio- naturals a la serra d'Espadà. Estudi del paisatge de muntanya mitjana.  
3. CEA Aula de la Mar (Benicàssim) - L'equilibri ambiental al litoral. Explotació i utilització dels recursos marins. Les problemàtiques mediambientals de les zones costaneres. Turisme i medi ambient.  
4. CEA Mont del Benacantil (Alacant) - Ecosistema urbà i bosc mediterrani, illa de Tabarca.  
5. CEA Almafrà (Benidorm) - Ecosistema urbà. Turisme i medi ambient. El paisatge de la Marina.  
6. CEA la Casella- Murta (Alzira) - Degradació del bosc mediterrani. L'equilibri ambiental. Coneixement del medi natural.  
7. CEA Casa de la Natura (Gandia) - Riu Serpis. Apicultura. Agricultura biològica. Les problemàtiques mediambientals.  
8. Gabinet didàctic del Jardí Botànic de València - Jardí botànic.  
9. Assessoria de l?Hort de Trénor (Torrent) - Proposta botànica de l?Hort de Trénor. Impacte humà del barranc de Torrent. Zona humida del barranc de Cortitxelles.  
Dinàmica de participació:  
Els centres educatius, per a participar per la modalitat «a», caldrà que emplenen el primer apartat de l'annex II i un segon apartat del mateix annex per cada professor participant, i trametre'l en la forma que preveu l?ordre. Una vegada escollida la seua participació, concretaran i elaboraran definitivament el projecte, en la línia que marca l'actuació que s'anomena Introducció de l?Educació Ambiental als Centres.  
La Introducció de l?Educació Ambiental als Centres és una actuació que té les fases i característiques següents:  
- Reflexió teòrica (en sessions per al professorat a partir de les 17 hores): 15 hores.  
- Concreció i elaboració del projecte: 9 hores  
- Trobada a l?equipament per al professorat preparatòria de les activitats: 10 hores.  
- Experimentació amb els alumnes a l?equipament (una sessió coma mínim): 10 hores.  
- Seguiment i avaluació: 10 hores.  
- Elaboració d'una memòria: 8 hores.  
Durada mínima del mòdul serà de 60 hores.  
El projecte haurà de tenir l?informe favorable del consell escolar de centre, amb el certificat corresponent.  
ANNEX III  
Els projectes d'educació ambiental que desenrotllen els centres educatius i que participen en la convocatòria de projectes modalitat «b», poden tractar d'alguns d'aquests temes:  
- Estudi d'un entorn característic.  
- Pla d'activitats de recuperació o, conservació d'una zona, espai natural, barri, etc.  
- Pla d'activitats a realitzar abans, durant i després d'una estada en una granja escola, escola de natura, d'un itinerari, etc.  
- Pla de posada en funcionament de l?hort o granja a l?escola.  
- Projectes educatius al voltant dels residus sòlids.  
- Projecte educatiu d'investigació descentralitzada «Coastwatch».  
m  
- Qualsevol altre projecte d'activitats que responga a l?educació ambiental.  
Els projectes hauran de considerar els aspectes següents:  
a) Descripció de l?entorn i/o context característic i la seua relació amb el centre educatiu.  
b) Inclusió de les activitats d'educació ambiental en la programació general de centre.  
c) Formulació d'objectius en els àmbits de coneixements, hàbits i actituds per als nivells i cicles implicats.  
d) Programació d'activitats a desenrotllar pels alumnes.  
e) Assignació de responsabilitats del professorat i personal col·laborador.  
f) Institucions i grups que donen suport al projecte.  
g) El projecte haurà de tenir amb l?informe favorable del consell escolar de centre, amb el certificat corresponent.  
ANNEX IV  
Sol·licitud global del centre per a participar en la convocatòria de projectes d'educació ambiental (modalitat «b» de l?ordre).  
Dades del Centre  
Nom: ..., codi: ...   
Adreça: ..., CP: ...   
Localitat: ... .Província: ... . Telèfon: ...   
Nivells d'ensenyament que s'hi imparteixen: ...   
Nombre total d'unitats: ...   
Nombre de professors: ...  
Nom del projecte Professorat responsable  
..................... ....................  
..................... ....................  
..................... ....................  
..................... ....................  
..................... ....................  
... , ... d... de 1993  
El director en nom del consell escolar  
Veure imatge


Còpia Permalink ELI